૨૦૦૨ની સાલમાં પાર્થિવ કરિયરની પ્રથમ ટેસ્ટ વખતે ૧૭ વર્ષ અને ૧૫૩ દિવસની ઉંમરે ટેસ્ટ-ક્રિકેટનો સૌથી યુવાન વિકેટકીપર બન્યો હતો. હાલ તે ૩૧ વર્ષ અને ૨૫૯ દિવસનો છે અને હવે તે ટીમ ઇન્ડિયાનો બીજા નંબરનો સૌથી મોટી ઉંમરનો પ્લેયર બન્યો છે. મુરલી વિજય ૩૨ વર્ષ અને ૨૩૫ દિવસની ઉંમરે ટીમમાં સૌથી મોટી વયનો ખેલાડી છે. જોકે, ગઈ કાલે ૩૪ વર્ષના થયેલા અમિત મિશ્રાનો જો ટીમમાં સમાવેશ થશે તો ટીમમાં તે સૌથી મોટી ઉંમરનો કહેવાશે અને પાર્થિવ આ યાદીમાં ત્રીજા નંબરે જશે. જોકે, જયંત યાદવ સફળ થતાં મિશ્રાનો ચાન્સ લાગે એમ નથી.